b"\n_START_ARTICLE_\nThomas Silverstein\n_START_SECTION_\nBiografi\n_START_PARAGRAPH_\nSilverstein ble i 1971 d\xc3\xb8mt for v\xc3\xa6pnet ran og sendt til maksimum-sikkerhetsfengselet San Quentin i California, der han satt i fire \xc3\xa5r f\xc3\xb8r han ble l\xc3\xb8slatt p\xc3\xa5 pr\xc3\xb8ve. Han ble ikke lenge etter tatt for v\xc3\xa6pnet ran sammen med sin far og hans fetter. Silverstein ble d\xc3\xb8mt til 15 \xc3\xa5rs fengsel og ble sendt til soning i medium-sikkerhetsfengselet Leavenworth i Kansas._NEWLINE_I tiden i Leavenworth knyttet han b\xc3\xa5nd til fengselsgjengen Aryan Brotherhood, som han senere ble leder av._NEWLINE_I 1980 ble Siverstein d\xc3\xb8mt for drapet p\xc3\xa5 Danny Atwell etter at Atwell skal ha nektet \xc3\xa5 smugle heroin innad i fengselet for ham. Silverstein nektet for drapet, men han ble d\xc3\xb8mt til livsvarig fengsel uten mulighet for pr\xc3\xb8vel\xc3\xb8slatelse og overf\xc3\xb8rt til det da h\xc3\xb8y-sikkerhetsfengselet Marion i Illinois. I 1985 ble livstidsdommen omgjort da at det viste seg fengsels-informantene hadde beg\xc3\xa5tt mened._NEWLINE_I 1981 ble han d\xc3\xb8mt for drapet p\xc3\xa5 Robert Chappelle, et medlem av den rivaliserende fengselsgjengen D.C. Blacks, og han fikk enda en livstidsstaff. Mens Silversteins rettssak holdt p\xc3\xa5 ble D.C. Blacks' gjengleder Raymond \xc2\xabCadillac\xc2\xbb Smith overf\xc3\xb8rt fra et annet fengsel. Han begynte med en gang \xc3\xa5 fors\xc3\xb8ke \xc3\xa5 drepe Silverstein. \xc2\xabI tried to tell Cadillac that I didn't kill Chappelle, but he didn't believe me and he bragged that he was going to kill me. [\xe2\x80\xa6] Everyone knew what was going on and no one did anything to keep us apart. The guards wanted one of us to kill the other.\xc2\xbb Silverstein og et annet Aryan Brotherhood-medlem drepte Smith og paraderte liket frem og tilbake foran de andre innsatte. Silverstein ble id\xc3\xb8mt enda en livstidsdom for drapet._NEWLINE_I 1983, p\xc3\xa5 vei tilbake til cellen fra en dusj, stakk Silvestein ned og drepte fengselsbetjenten Merle Clutts. Han hevdet drapet var hevn for Clutts sin gjentatte trakassering, blant annet skal han ha \xc3\xb8delagt noen av Silversteins malerier. Silverstein ble overf\xc3\xb8rt til medium-sikkerhetsfengselet Atlanta. Etter fengselsoppr\xc3\xb8ret i 1987 ble han sendt tilbake til Leavenworth der han tilbrakte 18 \xc3\xa5r. I 2005 ble Leaverworth nedgradert til et medium-sikkerhetsfengsel og han ble overf\xc3\xb8rt til supermax-fengselet ADX Florence i Colorado.\n_START_SECTION_\nD\xc3\xb8d\n_START_PARAGRAPH_\nSilverstein d\xc3\xb8de 11. mai 2019 i fengselet ADX Florence av komplikasjoner etter en hjerteoperasjon. Han ble 67 \xc3\xa5r gammel og tilbrakte mer enn halvparten av livet i fengsel. De siste 36 \xc3\xa5rene satt han i isolat, noe som gj\xc3\xb8r ham til den fangen som har sittet lengst i isolasjon i amerikansk rettshistorie."